24കാരിയെ ബലാത്സംഗം ചെയ്ത് ഗര്ഭിണിയാക്കി, യുട്യൂബ് വിഡിയോകള് നോക്കി ഗര്ഭഛിദ്രം യുവാവ് അറസ്റ്റില് നാഗ്പൂര്: 24കാരിയെ ബലാത്സംഗം ചെയ്ത് ഗര്ഭിണിയാക്കുകയും ഏഴാംമാസം ഗര്ഭഛിദ്രം നടത്തുകയും ചെയ്ത സംഭവത്തില് യുവാവ് അറസ്റ്റില്. യുവാവിന്റെ ഭീഷണിയെ തുടര്ന്ന് വീട്ടില് ഒറ്റക്കായിരുന്ന സമയം യുട്യൂബ് വിഡിയോകള് നോക്കി ഗര്ഭഛിദ്രം നടത്തുകയും പൊക്കിള് കൊടി മുറിച്ചെടുക്കുകയും ചെയ്യുകയായിരുന്നു യുവതി. വടക്കന് നാഗ്പൂരിലാണ് ഞെട്ടിക്കുന്ന സംഭവം നടന്നത്.സൊഹൈല് വഹാബ് ഖാന് എന്ന യുവാവാണ് അറസ്റ്റിലായത്.2016മുതല് യുവതിയെ ഇയാള് നിരന്തരം ഭീഷണിപ്പെടുത്തി ബലാത്സംഗത്തിന് വിധേയമാക്കിയിരുന്നു. യുവതി ഗര്ഭിണിയായതോടെ താന് വിവാഹിതനായതിനാല് വിവാഹം കഴിക്കാന് സാധിക്കില്ലെന്ന് അറിയിച്ചശേഷം ഗര്ഭഛിദ്രത്തിന് നിര്ബന്ധിക്കുകയായിരുന്നു. തുടര്ന്ന് യുവതിയോട് യുട്യൂബ് വിഡിയോകളിലൂടെ ഗര്ഭഛിദ്രം നടത്തുന്നത് എങ്ങനെയാണെന്ന് പഠിക്കാനും ആവശ്യപ്പെട്ടു. തുടര്ന്ന് വീട്ടുകാര് മുംബൈയിലേക്ക് പോയിരുന്ന സമയം നോക്കി യുവതി ഗര്ഭഛിദ്രം നടത്തുകയായിരുന്നു. അടുക്കളയില് ഉപയോഗിക്കുന്ന കത്തിയും മറ്റും ഉപയോഗിച്ച് ഭ്രൂണത്തില്നിന്ന് പൊക്കിള്കൊടി വേര്പ്പെടുത്തുകയും ചെയ്തു. തുടര്ന്ന് ഏഴുമാസം പ്രായമായ ഭ്രൂണം ഖാന് നശിപ്പിക്കുകയായിരുന്നു. ആഴ്ചകള്ക്ക് ശേഷമാണ് യുവതിയുടെ വീട്ടുകാര് സംഭവം അറിയുന്നത്. ഇതോടെ പരാതിയുമായി പൊലീസിനെ സമീപിക്കുകയായിരുന്നു.സംഭവത്തില് ഭ്രൂണം കണ്ടെത്താനുള്ള ശ്രമമാണെന്നും ഇതിന്റെ ഡി.എന്.എയുടെ അടിസ്ഥാനത്തില് കേസുമായി മുന്നോട്ടുപോകാനാണ് തീരുമാനമെന്നും പൊലീസ് പറഞ്ഞു.